Kristupas Šydloveckis

Kristupas Šydloveckis (; 1467 m., Šydlovecas – 1532 m. gruodžio 29 d., Krokuva) – Lenkijos karalystės valstybinis veikėjas, Karūnos dvaro paiždininkas 1507–1510, Sandomiero kaštelionas nuo 1509 m., Karūnos pakancleris nuo 1511 m., Karūnos didysis kancleris nuo 1515 m., Krokuvos generalinis seniūnas nuo 1515 m., Krokuvos vaivada 1515–1527 m., Krokuvos kaštelionas nuo 1527. Seradzo, Gostinino, Sochačevo ir Lukovo seniūnasUrzędnicy województwa krakowskiego XVI–XVIII wieku. Spisy. / Oprac. Stanisław Cynarski i Alicja Falniowska-Gradowska. – Kórnik, 1990. – S. 97. , Šydloveco grafas.

 Biografija 
Stanislovo ir Anos sūnus, Mikalojaus brolis. Pirmojo Nesvyžiaus ordinato Mikalojaus Kristupo Radvilos senelis.

Vadovavo Lenkijos karalystės užsienio politikai Zigmanto Senojo vadovavimo periode. Buvo Habsburgų ir antiturkiškos lygos įkūrimo šalininkas. Įstojo į Drakono ordiną ir gavo nuo imperatoriaus Maksimiliano I Odrovažo herbą ir grafo titulą.

Buvo Bonos politinis priešininkas. Ketverių metų paliaubų su Albrechtu Hohencolernu, pasirašytų 1521 m. balandžio 5 d., iniciatorius.

1514 metais už 10 tūkstančių florinų įsigijo Opatuvo miestą, kur Švento Martyvo cerkvėje buvo palaidotas. Kristupo Šydloveckio antkapinis paminklas pagamintas Bartolomeo Berečio dirbtuvėse dalyvaujant Džiovaniui Činiui ir išpuoštas žymiu bronziniu bareljefu.
Šeima ir vaikai 

Kristupo žmona apie 1512 metus tapo sofija Targovicka (? − 1556). Vaikai:
 Sofija (apie 1513 − 1551), Karūnos didžiojo etmono Jono Tarnovskio žmona;  
 Kristina, Zembicko kunigaikščo Johano žmona; 
 Elžbieta (1533 − 1562), Lietuvos didžiojo kanclerio Mikalojaus Radvilos Juodojo žmona. 

Kristupas buvo paskutinis Šydloveckių giminės, vyriškos linijos atstovas. Po jo mirties pagrindinės dvaro žemės, tarp jų ir Šydlovecas perėjo Radvilų giminei.

 Išnašos 

 Literatūra 
 Słownik biograficzny historii powszechnej do XVII stulecia / red. Kazimierz Lepszy. – Warszawa: Wiedza Powszechna, 1968.
 Шидловецкий, Христофор // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907

 Nuorodos 

|-

Kategorija:Šydloveckiai
Kategorija:Grafai
Kategorija:Karūnos dvaro paiždininkiai
Kategorija:Karūnos pakancleriai
Kategorija:Karūnos didieji kancleriai
Kategorija:Krokuvos vaivados
Kategorija:Krokuvos kaštelionai
Kategorija:Krokuvos seniūnai
Kategorija:Sandomiro kaštelionai